laion/Wikipedia-Exotic huggingface dataset:
קלאו דו-גוני

קלאו דו גוֹנִי (שם מדעי: Bycanistes subcylindricus) הוא עוף במשפחת הקלאוניים. הקלאו הדו גוני חי במרכז ומערב אפריקה, אנגולה וממערב לקניה עד לחוף השנהב. הקלאו חי ביערות גבוהים מעל פני הים, לעיתים על הרים; גובה אזור המחיה הממוצע שלהם מגיע ל-2600 מטר מעל פני הים. רק לעיתים רחוקות הוא מגיע לסוואנה, למדבר או למושבות של בני אדם. מין זה גדול יחסית, אורכו 70 ס"מ. הוא ברובו שחור ולבן. בראשו, מקורו, קסדתו וצווארו הצבע שחור, ובפלג גופו התחתון הצבע הוא לבן. הנקבה קצת קטנה יותר מהזכר. הבדל נוסף הוא שעור הראש שחור אצל הזכר ועיניו אדומות, כמו כן לקסדתו יש בסיס בצבע שחור כמו אצל הרבה מינים במשפחה. בטבע זוגות מקננים בחללים טבעיים בעצים או קודחים חור בעץ מת אך לא יכולים לקדוח בעץ רגיל כי מקורם חזק מבחוץ אך חלש מאוד מבפנים. הקלאו הוא מונוגמי, זאת אומרת שבניגוד לכמה מינים של חיות וציפורים שלהם יש מספר מחזורי רבייה במהלך חייהם הזכר נשאר עם הנקבה לכל חייו. נקבת הקלאו נכלאת בקן בעזרת בוץ כדי להגן עליה ועל הגוזלים מאויבים כגון נחשים. גוזלי הקלאו הדו גוני לא יהיו עם הקסדה המאפיינת את מיני המשפחה ביציאה מן הקן, ועד לגיל שנה בערך יכסו את מקומה נוצות חומות; באזור הקסדה העתידי יש גם הרבה מאוד כלי דם. בגיל 10 חודשים הנוצות מתחילות לקבל את הגוון שלהן האפור. הקלאונאים ניזונים מתאנים, חרקים וחיות קטנות שהם מוצאים בתוך העצים. כיוון שהחורים נדירים כל כך, הקלאו הדו גוני נאבק עם קלאויים אחרים על החורים. מין זה נמצא במצב שימור "ללא חשש" ברשימה האדומה של IUCN. יש שלושה תת-מינים וכל אחד חי באזורים שונים באפריקה: Bycanistes subcylindricus subcylindricus - חי בצפון ליבריה, חוף השנהב ומערב ניגריה Bycanistes subcylindricus subquadratus - חי בדרום אפריקה, קמרון, מזרח ניגריה, סודאן, זאיר, אוגנדה, צפון טנזניה ודרום קניה Bycanistes subcylindricus subquadratus - חי באנגולה קלאו דו גוני קלאו דו גוני להקת קלאויים דו-גוניים באוגנדה מדיה וקבצים בנושא קלאו דו-גוני בוויקישיתוף קלאו דו-גוני, באתר ITIS (באנגלית) קלאו דו-גוני, באתר NCBI (באנגלית) קלאו דו-גוני, באתר Animal Diversity Web (באנגלית) קלאו דו-גוני, באתר GBIF (באנגלית) מידע על קלאו דו גוני, אתר גן החיות התנכי קלאו דו גוני באתר הרשימה האדומה של IUCN
פרדריק באייר

פרדריק באייר (בדנית: Fredrik Bajer;‏ 21 באפריל 1837 - 22 בינואר 1922) היה מדינאי דני וחתן פרס נובל לשלום לשנת 1908, במשותף עם קלאס פונטוס ארנולדסון השוודי. באייר נולד בעיר ניסטבד. אביו שהיה איש כמורה. באייר הצטרף לצבא הדני והשתתף כקצין במלחמת 1864 נגד פרוסיה ואוסטריה. לאחר שחרורו מהצבא עבר עם משפחתו לקופנהגן והתפרנס מעבודה בתור מורה ומתרגם. ב-1872 נבחר באייר לכהן כחבר בפרלמנט הדני, שם פעל בנושאים שונים כמו זכויות נשים וסחר חופשי. התחום העיקרי בו התמקד היה יחסי חוץ ובעיקר הטיף לשימוש בבוררות בינלאומית כדי לפתור סכסוכים בין מדינות. באייר תמך במספר ארגוני שלום בדנמרק וברחבי אירופה. הבולטים שבהם היו האגודה הדנית לשלום (בדנית: Dansk Fredsforening) אותה ייסד ב-1882, ולשכת השלום הבינלאומית בשווייץ (בצרפתית: Bureau international de la paix) שבה שימש כנשיא כבוד מ-1907. בשנת 1908 זכה באייר בפרס נובל לשלום, ביחד עם קלאס פונטוס ארנולדסון. בשנים שלאחר קבלת הפרס ועם פרוץ מלחמת העולם הראשונה ב-1914, הביע באייר אכזבה מארגוני השלום ודרכי התנהלותם, והפחית במידה רבה את פעילותו בתחום. מדיה וקבצים בנושא פרדריק באייר בוויקישיתוף פרדריק באייר, באתר פרס נובל (באנגלית) פרדריק באייר, באתר "Find a Grave" (באנגלית) פרדריק באייר, באתר אנציקלופדיה בריטניקה (באנגלית)
קרל פילקינגטון

קרל פילקינגטון (באנגלית: Karl Pilkington; נולד ב-23 בספטמבר 1972) הוא פודקאסטר, סופר ומפיק רדיו בריטי. עיקר פרסומו נובע מהגשתו המשותפת של המופע של ריקי ג'רווייס ברשת xfm London בין השנים 2001 ל-2005 ולאחריה סדרת הפודקאסטים והסדרה המצוירת ברשת HBO. הוא גם היה מושאה של סדרת הטיולים "אדיוט בחו"ל" ברשת sky1, ששודרה גם בקנדה אוסטרליה וארצות הברית ברשתות שונות. קרל פילקינגטון נולד והתחנך במנצ'סטר, אנגליה. ריקי ג'רווייס ושותפו סטיבן מרצ'נט יצרו קשר עם בית ספרו של פילקינגטון לאחר שיחה בזמן תוכניתם XFM, נודע להם כי קרל נבחן בבחינת בגרות אחת בלבד, בהיסטוריה בה השיג ציון 60, קרל היה מופתע ונזעם לנוכח עובדה זו שכן זכר כי נכח ביותר מבחינה אחת. כישלון להרשם הועלה על ידי ג'רוויס ומרצ'נט כהסבר אפשרי. פילקינגטון עבד כמפיק ברשת XFM במשך מספר שנים, כשהחל לעבוד במופע של ריקי ג'רווייס בימי שבת בבוקר, היה זה בתפקיד של מאחורי הקלעים בלבד. כשג'רוויס ומרצ'נט החלו להזמינו להשמיע הערות מוזרות בתוכניתם, יצאה לאור אישיותו הבלתי רגילה. תוך זמן קצר, קרל הפך לאלמנט המרכזי בתוכנית וכמות משמעותית של זמן אוויר הוקדשה למחשבותיו בנושאים שונים, כמו גם סיפורים מתקופת ילדותו. כתוצאה מהופעותיו במופע של ריקי ג'רווייס נהיה קרל פילקינגטון מפורסם בעל עדת מעריצים. הוא הוזכר תכופות בראיונות שהעניק ג'רוויס לתקשורת והיה פעמים רבות מושא למתיחות מצדו של ג'רוויס. לאחר שאמר "אוכל לאכול פין בלילה" (בהקשר לתוכנית הריאליטי "אני מפורסם...הוציאו אותי מכאן" בה משתתפים אכלו פין של קנגורו) עודד ג'רוויס את מאזיניו לסמפל משפט זה וליצור ממנו מיקס או שיר דאנס וצורך מסיבות במועדוני לילה, מה שקרה ומאז, המשפט אף הודפס על חולצות טי ומגוון פריטים. פילקינגטון ייצר עוד מספר ציטוטים שיצרו תהודה באינטרנט, רויטרס התייחסה אליו כ"תופעה" שייצרה "היסטוריה אינטרנטית". ג'רוויס אמר מספר פעמים שהמטרה שלו היא לפרסם לעולם את קרל. ב-2012 שיחק גם בסדרה "דרק" עם ריקי ג'רווייס. בשנת 2023 ביצע הופעת אורח בתור סימון בסדרת הדרמה-קומית "Rain Dogs" של רשת HBO בשיתוף עם BBC One. מדיה וקבצים בנושא קרל פילקינגטון בוויקישיתוף אתר האינטרנט הרשמי של קרל פילקינגטון (באנגלית) קרל פילקינגטון, ברשת החברתית פייסבוק קרל פילקינגטון, ברשת החברתית אקס (טוויטר) קרל פילקינגטון, סרטונים בערוץ היוטיוב קרל פילקינגטון, במסד הנתונים הקולנועיים IMDb (באנגלית) קרל פילקינגטון, באתר Rotten Tomatoes (באנגלית) קרל פילקינגטון, במסד הנתונים הקולנועיים KinoPoisk (ברוסית) קרל פילקינגטון, באתר MusicBrainz (באנגלית) קרל פילקינגטון, באתר Discogs (באנגלית)
כריסטי מקניקול

כריסטינה אן "קריסטי" מקניקול' (באנגלית: Christina Ann "Kristy" McNichol; נולדה ב-11 בספטמבר 1962) היא שחקנית אמריקאית זוכת שני פרסי אמי ומועמדת שני פרסי גלובוס הזהב. התפרסמה כשחקנית בעיקר ככוכבת סדרת הדרמה "משפחה". מקניקול נולדה בלוס אנג'לס לקרולין וג'ים מקניקול. אחיה הוא השחקן ג'ימי מקניקול (אנ') מקניקול זכתה למירב הפרסום שלה בסוף שנות ה-70 בזכות סדרת הדרמה "משפחה", בה שיחקה במשך ארבע שנים. מקניקול זכתה על הופעותייה בסדרה בשני פרסי אמי ובמועמדות אחת לפרס גלובוס הזהב. בסוף שנות ה-80 שיחקה בקומדיית המצבים "קן ריק" בתור השוטרת הסמוייה ברברה וסטון. כשחקנית קולנוע שיחקה בדרמות "כלב לבן", "חמודות קטנות" לצידה של זוכת האוסקר הצעירה טייטום אוניל ו"רק כשאני צוחקת" בתפקיד פולי בתה של כוכבת התיאטרון האלכוהוליסטית ג'ורג'יה היינץ (מרשה מייסון) שהעמיד את מקניקול לפרס גלובוס הזהב לשחקנית המשנה הטובה ביותר. השתתפה בנוסף בקומדיה המוזיקלית הכושלת "סרט הפיראטים" ובמותחן הארוטי "משיכה ארוטית". פרשה ממשחק בשנת 1998 ומאז משמשת כמורה למשחק בלוס אנג'לס. ב-2012 יצאה מהארון וסיפרה על יחסיה עם בת זוגה בשני העשורים האחרונים. מדיה וקבצים בנושא כריסטי מקניקול בוויקישיתוף כריסטי מקניקול, במסד הנתונים הקולנועיים IMDb (באנגלית) כריסטי מקניקול, באתר AllMovie (באנגלית) כריסטי מקניקול, במסד הנתונים הקולנועיים KinoPoisk (ברוסית) כריסטי מקניקול, באתר MusicBrainz (באנגלית) Kristy McNichol Wants to 'Be Open About Who I Am', מגזין פיפל, 6 בינואר 2012
תהדיאה

תהדיאה או תהדייה (בערבית: تَهْدِئَة) היא מונח בערבית אשר משמעו רגיעה, או הפסקת אש זמנית. המונח שכיח ושגור בשיח בין מערכת הביטחון הישראלית וארגוני הטרור הפלסטיניים, בבואם לנהל משא ומתן להשכנת שקט ורגיעה זמניים לאחר הסלמה ביטחונית, ולקראת ההסלמה הבאה. ה"תהדיה" היא נגזרת מהמילה "הודנה" שמשמעותה הפוגה. התהדייה משמשת להתארגנות של שני הצדדים: הפלסטיני והישראלי; חמאס למשל, באמצעות תיווך מצרי, עשה בכך שימוש לא פעם כאשר ספג אבדות כבדות, למשל, במהלך מבצע עופרת יצוקה וביקש רגיעה - שהתבררה כבקשה להתארגנות, לאחר שהארגון הצטייד ברקטות גראד ופאג'ר בעלות דיוק, יכולת הרס, וטווח העולים על יכולותיו של הקסאם. דוגמה לשימוש במונח "רגיעה" היא כאשר מצרים משמשת כמתווכת במקרים שבהם החמאס מבצע ירי רקטות או פעילות טרור אחרת לעבר יישובים אזרחיים בדרומה של ישראל ובתגובה כוחות צה"ל מבצעים פעולות מניעה ותגמול, כשמצרים מבקשת להכריז על רגיעה משני הצדדים על מנת להימנע מהסלמה.[דרוש מקור: לדוגמה] המושג מתייחס גם לרגיעה באופן כללי בין שני צדדים השרויים בסכסוך; כך למשל במהלך העימות המזוין בין חמאס לפת"ח ברצועת עזה, כמה ממדינות הליגה הערבית נרתמו לתווך בין שני הצדדים כדי להשיג "תהדיאה". תהדיאה, באתר מכון ראות ח'אלד משעל: מבחינת חמאס ההרגעה היא תכסיס, באתר ממרי, 4 באפריל 2005 פנחס ענברי, על ההבדל המהותי בין "תהדיה" ו"הפסקת אש", 26 בנובמבר 2006 רון בן-ישי, דילמת התהדייה, באתר ynet, 23 בדצמבר 2007 רפאל ישראלי, מה פתאום תהדיאה?, באתר הארץ, 22 בפברואר 2009
מנוחה ושמחה

"מְנוּחָה וְשִׂמְחָה" הוא זמר לשבת שנהגו לשורר בקהילות אשכנז בליל שבת. השם 'משה' חתום באקרוסטיכון של הפיוט, והוא מיוחס לרבי משה בן קלונימוס. נושא הפיוט הוא שבח והלל ליום השבת. הבית הראשון משבח את השומרים והזוכרים את יום השבת, שבמעשיהם מעידים על כך שהעולם כולו נברא בשישה ימים על ידי האלוהים. בבית השלישי מזכיר המשורר כי הטעם לחיוב שביתה ממלאכות אסורות בשבת, הוא זכר למעשה האלוהים ששבת ביום השבת מבריאת העולם. בבית נוסף מדגיש המחבר כי השבת אינה מצוינת רק בהימנעות מעשיית מלאכות אסורות כל"ט מלאכות שבת, אלא אף מתייחדת בעשיית מעשים חיוביים, כגון בנוסח התפילה שנתקן לשבת. בסיום הפיוט, מזכיר הפייטן את החיוב של לחם משנה ושל הקידוש ביום השבת, וכן החובה להתענג בשבת על ידי אכילת מאכלים ערבים, ובהבטחות של רוב טוב למקיימי מצוות השבת. מנוחה ושמחה, מרדכי בן דוד באלבום כיסופים. מנוחה ושמחה, אברימי רוט בלחן של מרטין וירדקר. מנוחה ושמחה, לחן של חסידות ויז'ניץ. מנוחה ושמחה, הרב שלמה קרליבך. מנוחה ושמחה של הרב קרליבך בביצוע של יצחק מאיר. מנוחה ושמחה, יצחק פוקס באלבום ממעמקים. מנוחה ושמחה, יוסף קרדונר באלבום כיסופים לשבת. מנוחה ושמחה, לחן של הרב יעקב תלמוד, בביצוע של יעקב רוטבילט. מנוחה ושמחה, חסידות קרלין, בביצוע של הרב יצחק גינזבורג. מנוחה ושמחה, חסידות נדבורנה, בביצוע של הרב יצחק גינזבורג. הוא אשר דיבר - לחן של חיים בנט, ביצוע של שלמה כהן באלבום א שבת טיש. שיר לשבת - לחן וביצוע של מילי מירן באלבומה "מילי מירן" (מהבית הראשון עד הבית השלישי) הפיוט מנוחה ושמחה, באתר הפיוט והתפילה
טיילור

טיילור (Taylor) הוא שם פרטי וכן שם משפחה שמקורו באנגלית ומשמועתו חייט. האם התכוונתם ל... אמנים אליזבת טיילור – שחקנית אנגלייה-אמריקנית, שזכתה פעמיים בפרס האוסקר לשחקנית הטובה ביותר גוון טיילור (אנ') – שחקנית אנגלייה הולנד טיילור – שחקנית קולנוע וטלוויזיה אמריקאית טים ברוק-טיילור (אנ') – שחקן וקומיקאי אנגלי לילי טיילור – שחקנית קולנוע וטלוויזיה אמריקאית רוברט טיילור – שחקן קולנוע וטלוויזיה אמריקאי סמואל טיילור קולרידג' – משורר, מבקר אמנות ופילוסוף אנגלי, מדור המשוררים הרומנטיים קתרין קרסמן טיילור – סופרת אמריקנית, הידועה במיוחד בספרה "מען לא ידוע" כריס טיילור – מעצב משחקי מחשב ויזם מל טיילור – מוזיקאי אמריקאי פול טיילור – רקדן וכוריאוגרף אמריקאי ססיל טיילור – פסנתרן ג'אז פי. טי. ברנום (פיניאס טיילור ברנום) - אמרגן אמריקני הזכור בזכות מתיחותיו ועקב יסוד הקרקס, שהפך ל"קרקס האחים רינגלינג - ברנום וביילי" מוזיקאים טיילור סוויפט – זמרת-יוצרת אמריקאית רוג'ר טיילור – מתופף להקת הרוק הבריטית קווין ג'יימס טיילור – זמר, כותב וגיטריסט אמריקאי קורי טיילור – זמר אמריקאי, הידוע כסולן של להקות סליפנוט ו-Stone Sour מיק טיילור – מוזיקאי בריטי, גיטריסט להקת הרוק John Mayall's Bluesbreakers והרולינג סטונז צ'ד טיילור – הגיטריסט הראשי של הלהקה לייב אברהם יעקב טיילור – מוזיקאי חרדי אנשי מדע אדוארד טיילור – אנתרופולוג בריטי ברוק טיילור – מתמטיקאי בריטי, ש"טור טיילור" ו"משפט טיילור" קרויים על שמו טור טיילור – מונח מתמטי, המתאר טור חזקות המקרב פונקציה, באופן מקומי או בכל תחום הגדרתה משפט טיילור ג'יין טיילור – מתמטיקאית אמריקאית ריצ'רד טיילור (פיזיקאי) – פיזיקאי, זוכה פרס נובל לפיזיקה לשנת 1990 ריצ'רד טיילור (פילוסוף) – פילוסוף אמריקאי ריצ'רד טיילור (מתמטיקאי) – מתמטיקאי בריטי העוסק בתורת המספרים ספורטאים פיל טיילור – היה שחקן ומאמן כדורגל אנגלי אנג'לו טיילור – אתלט אמריקאי הנרי טיילור – שחיין בריטי שיאן אולימפי, שזכה בכמה מדליות אולימפיות צ'ארלי טיילור – שחקן פוטבול אמריקני סטיבן טיילור – כדורגלן אנגלי המשחק בעמדת הבלם בקבוצת ניוקאסל יונייטד רוברט טיילור – אצן אמריקאי. זוכה מדליות זהב וכסף באולימפיאדת מינכן 1972 אישים אחרים ג'יל בולט טיילור – מרצה וסופרת אמריקאית זאכרי טיילור – הנשיא ה־12 של ארצות הברית מרגרט טיילור – אשתו של זאכרי טיילור תיאודור טיילור – עורך דין ושחמטאי בריטי עיוור נודע ג'ן טיילור פרידמן – האישה הראשונה ששימשה כסופרת סת"ם וכתבה ספר תורה שלם אחר מצודת זאכרי טיילור – אתר היסטורי ופארק, המצוי בקצה הדרומי של האי קי וסט באזור הקיז של מדינת פלורידה שבארצות הברית אסון הילסבורו – אירוע שהתרחש באצטדיון הילסבורו שבשפילד, אנגליה, שבמהלכו נמחצו למוות 96 אוהדי כדורגל, ובעקבותיו נכתב דו"ח טיילור גיטרות טיילור – חברה מסחרית בקליפורניה לייצור גיטרות, נוסדה על-ידי בוב טיילור ראו גם אישים ששמם הפרטי הוא טיילור טיילר צ'ארלס טיילור פרדריק טיילור
מה ידידות

"מה ידידות מנוחתך" הוא פיוט המושר בכל קהילות אשכנז מדי ליל שבת, נדפס לראשונה בקושטנדינה בספר 'זמירות ושירות ותשבחות'. הפיוט חובר על ידי רבי מנחם, והוא רמז את שמו באקרוסטיכון של פיוטו, בבתים 2–4 ו-6. מ'ערב נ'חלת ח'פציך מ'עין. הפיוט עוסק בתענוגותיה הגשמיים של השבת; מאכלי שבת, לבוש השבת ושינה בשבת. בנוסף לתענוגות של יום השבת מוזכרות בשיר גם הלכות השבת - איסורי ל"ט מלאכות וחילול שבת. בנוסף מזכיר הפיוט את מצוות השבת המוזכרת בפסוק "אִם תָּשִׁיב מִשַּׁבָּת רַגְלֶךָ... וְכִבַּדְתּוֹ מֵעֲשׂוֹת דְּרָכֶיךָ מִמְּצוֹא חֶפְצְךָ וְדַבֵּר דָּבָר" ואת דרשות חכמים על פסוק זה, בבית הרביעי. מחבר הפיוט אף נוקב בשכרם של שומרי השבת ומענגיה - הם העתידים לזכות בנחלה בלי מצרים ובהצלה מחבליו של המשיח, ובטווח המיידי – חוויית השבת עצמה, שהיא מעין עולם הבא, לו זוכה האדם מדי שבוע. יש השרים את הבית האחרון בפיוט בנפרד (בלחן לעצמו). פזמון הפיוט הוא המשפט "לְהִתְעַנֵּג בְּתַעֲנוּגִים בַּרְבּוּרִים וּשְׂלָיו וְדָגִים". לפיוט לחנים רבים מכלל עדות ישראל. הלחן המוכר הוא ניגון קצבי של חסידות באבוב ששונה במקצת והולבש על מילות השיר. הפיוט מאגד בתוכו עבר, הווה ועתיד סביב השבת – ההכנות לשבת, עונג השבת והשכר העתיד לבוא לשומרי שבת. עקרונות השבת הבסיסיים משובצים בין השורות – איסור מלאכה, הצורך להבדיל בין ההתנהגות בשבת להתנהגות בשאר השבוע, וחשיבות מנוחת הנפש ומנוחת הגוף יחד עם ההתענגות ביום קדוש זה. השיר מסתיים בציפייה לגאולה. הפיוט מה ידידות, באתר הפיוט והתפילה מה ידידות, באתר youtube מה ידידות מנוחתך, בביצוע דוד הראל, סרטון באתר יוטיוב מה ידידות, מרדכי בן דוד באלבום ירושלים לא למכירה. מה ידידות, אברהם פריד באלבום הלהיטים הגדולים 2. מה ידידות, יצחק מאיר, לחן חסידות בעלז באלבום נשמות חדשות. בספר שלושה ספרים נפתחים משער שהוא רבי מנחם בן רבי חלבו, או רבי מנחם אחיו של רבי יקותיאל ואביו של רבי אליהו הזקן סידור יעב"ץ ספר ישעיהו, פרק נ"ח, פסוק י"ג תלמוד בבלי כתובות ה, א; שבת קנ, א.
יום שבת (פיוט)

"יוֹם שַׁבָּת קֹדֶשׁ הוּא" הוא אחד מזמירות ופיוטי שבת. על פי האקרוסטיכון המופיע בראשי הבתים של הפיוט, הוא חובר על ידי יהונתן, אך זהותו אינה ידועה. מילות השיר מושפעות מאמירות מהתלמוד הבבלי (בעיקר ממסכת שבת) עם תוספת של סגנון מליצי. הן תכנים הלכתיים והן תכנים מהאגדה: בבית הראשון מביא המחבר את ההבטחה המוזכרת בתלמוד כי מי שלווה עבור השבת, הקדוש ברוך הוא יפרע עליו את חובו, בבית שני מביא את האגדה על שכרו של יוסף מוקיר שבת, בבית שלישי את האגדה על המלאכים המלווים את האדם בבואו בליל שבת לביתו. בית הרביעי רביעי עוסק בשלוש המצוות בהם אישה צריכה להיזהר, כמובא משנה במסכת שבת ”על שלוש עבירות נשים מתות בשעת לידתן, על שאינן זהירות: בנדה ובחלה ובהדלקת הנר.” (משנה, מסכת שבת, פרק ב', משנה ו'). הבתים הבאים עוסקים בכך ששבת ניתנה מתנה למשה, ועל כך שהתקדש בירדית המן כפול מבחול, וכן על שכרם של שומרי שבת. בבית השמיני מזכיר המחבר את נהר סמבטיון שבכל ימות השבוע הוא זורם ואילו בשבת הוא נח, ומסיים שדבר זה הוא הוכחה לכופרים. בבית האחרון עוזב המחבר את ענייני השבת, ומבקש הקפדה על מתן קרדיט לו כמחבר השיר. בהקשר זה מסופר כי פעם מחבר השיר הגיע לפרנקפורט והוזמן להתארח שם אצל אחד מחשובי הקהילה שלימד בליל שבת את השיר הנ"ל את הציבור בטענה כי הוא חיברו. בתגובה הרב יהונתן תבע את אותו אדם לדין תורה בטענה כי גנב ממנו את השיר. בוויכוח פומבי שהתנהל ביניהם שאל הרב יהונתן את אותו רב באשר לאקרוסטיכון בשיר ואילו הרב לא ידע לענות, ובכך התברר לכל הקהל האמת כי הרב יהונתן חיבר השיר. על מאורע זה חיבר הרב יהונתן את הבית האחרון בשיר. ביגרסה אחרת מובא כי החיבור נאבד ממחברו קודם שהשלים את הבית האחרון. בחסידות ויז'ניץ נהוג לשיר את הפיוט מהבית החמישי (תנו שבח) בליל שבת פרשת משפטים, כשאת השורה "נפש כי נאנחה בא שבת בא מנוחה" כופלים שוב ושוב. הפיוט זכה ללחנים שונים, במגזר החסידי, ובמגזר הכללי. חלקים מהפיוט עובדו לשרים, הבית השביעי 'חוקותיה במרה' התפרסם בשיר שהולחן על ידי יוסי גרין, והושר על ידי מרדכי בן דוד באלבומו משיח. כמו כן באלבומו כיסופים שיר נוסף מבית זה 'שומרי מצוותיה'. לאברהם פריד שיר על המילים 'תנו שבח' הלקוחים מהפיוט. הפיוט יום שבת (פיוט), באתר הפיוט והתפילה עידו חברוני, יום שבת קודש הוא - עיון בפיוט באתר הפיוט והתפילה יום שבת קדש הוא - מודז'יץ, סרטון בערוץ "הרב יצחק גינזבורג - Topic", באתר יוטיוב (אורך: 06:00) חוקותיה, סרטון בערוץ "Mordechai Ben David - Topic", באתר יוטיוב (אורך: 06:05) תנו שבח, סרטון בערוץ "Avraham Fried - Topic", באתר יוטיוב (אורך: 04:16) ראו בספר מטיב נגן, הובא בזמירות בהוצאת עוז והדר. וראו כאן. בעריש ויינברגר, עדות ביהוסף, תשס"ב, עמ' ס"ה
פלקנסטרו ביאלה

פלקנסטרו אנג'ליקו ביאלה (באיטלקית: Pallacanestro Angelico Biella) היא קבוצת כדורסל איטלקית מהעיר ביאלה, המשחקת בליגת העל האיטלקית בכדורסל. הקבוצה נוסדה ב-1994 והתקדמה במהירות, כשסיום עונת 1997/98 כבר העפילה לליגה דואה (הליגה השנייה). באותה עונה הפסידה בגמר גביע הליגות הנמוכות לקבוצת "רוזטו באסקט". בסיום עונת 2000/01 העפילה לליגת העל (סרייה A). העונה הטובה ביותר של הקבוצה הייתה 2008/09, כשהגיעה לחצי גמר הגביע האיטלקי וסיימה במקום השביעי בליגה, הישג שזיכה אותה להשתתפות ביורוקאפ. במסגרת היורוקאפ הגיעה עד לשלב הבתים. משחקיה הביתיים נערכים בהיכל הספורט ביאלפורום (BiellaForum), המכיל 5,007 מקומות ישיבה. בעקבות הסכמי חסות, שונה שמה שם הקבוצה מספר פעמים: פילה ביאלה (1998-2001) לאוריטנה ביאלה (2001-05). לאוריטנה ביאלה (2009-10). (רק במסגרת היורוקאפ) אנג'ליקו ביאלה מאז 2005 איטליה מתאו סוראגנה ארצות הברית קווין פינקני ארצות הברית ג'ו סמית שווייץ תאבו ספולושה ארצות הברית בולגריה מייק באטיסט גרמניה סוון שולץ יוון יאניס ג'וג'קופולוס שוודיה יונאס ירבקו קרואטיה גוראן סוטון מדיה וקבצים בנושא פלקנסטרו ביאלה בוויקישיתוף אתר האינטרנט הרשמי של פלקנסטרו ביאלה
שוסון או פום

שוסון או פום (מצרפתית: Chausson aux pommes, בתרגום מילולי: "נעלי בית עם תפוחים" תיאור הנובע מהדמיון במראה המאפה לנעל בית מרושלת) הוא מאפה בוקר אישי מהמטבח הצרפתי עשוי מבצק עלים בצורת "חצי עיגול" הממולא במלית תפוחים טחונה או לא, הדומה בהרכבה למלית טארט תפוחים צרפתי. השוסון או פום נפוץ מאוד בקונדיטוריה הצרפתית (ה"פטיסרי") ביחד עם מאפי בוקר מוכרים, כגון הקרואסון, הבריוש, ה"פאן או שוקולה" (קרואסון שוקולד), הקוגלהוף ועוד. בדרך כלל, לפני אפייה מברישים את השוסון בחלמונים פעמיים לקבלת צבע עמוק וכהה באפייה ואף חורצים את פני הבצק בעזרת כלי חד חריצים דקורטיביים. לאחר אפייה מזגגים בסירופ סוכר פשוט (מורכב מכמויות שוות של סוכר ומים 1:1) למראה מבריק ומושך. מדיה וקבצים בנושא שוסון או פום בוויקישיתוף ה"שאסון או פום" הטוב בפריז, כתבה באתר של העיתון הצרפתי "Le Figaro" מאיר דנון, ג'יל, ג'יל - גלגולו של קרואסון צרפתי(הקישור אינו פעיל), פוסט על קורס מאפי בוקר של בית הספר הצרפתי לבישול ואפייה "לנוטר" (Ecole Lenôtre)
מפתח אלן

מפתח אלן (על שם היצרן, Allen Manufacturing Company) או מפתח משושה הוא מפתח ברגים. חתך הרוחב שלו הוא משושה, והוא לרוב עשוי מתכת. הכלי קטן ופשוט. אזור ההשקה בין המפתח לבורג עטוף ומוגן מנזקים והפרעות חיצוניות. יש שישה מישורי השקה בין המפתח לבורג. ניתן להשתמש במפתח גם עבור בורג ללא ראש. ניתן להכניס את הבורג למקומו המיועד באמצעות המפתח. כוח הפיתול מושפע מאורך ומעובי המפתח. ברגים מאוד קטנים ניתנים להתאמה. הכלי זול לייצור, כך שפעמים רבות כלול במוצרים רבים הדורשים שימוש בו. קיימים מסמכים מהם ניתן להסיק כי הרעיון של מפתח אלן היה קיים כבר בתקופה שבין שנות ה-60 לשנות ה-80 של המאה ה-19, אז נרשמו פטנטים רבים לעיצובי ברגים ומברגים בארצות הברית, אולם מפתחות אלן לא יוצרו קודם לשנת 1910. בין הפטנטים שנרשמו באותה תקופה היו ברגים בעלי חתך רוחב משולש ומרובע, אולם אלה לא יוצרו בגלל עלותם. בורג ומפתח בעל חתך מרובע יוצר באופן מסחרי לראשונה בשנת 1908, בקנדה. בשנים 1909-1910 רשם ויליאם ג. אלן פטנטים על שיטה של כבישה קרה לייצור ראשי ברגים בתבנית משושה. החל משנת 1910 החל אלן לפרסם את המוצר בשם: Allen safety set screw, אשר יוצר על ידי חברתו בהרטפורד, קונטיקט. אף שייתכן כי אלן לא היה הראשון שחשב על בורג ומפתח משושה, הוא היה חלוץ ברישום פטנט על שיטת ייצור יעילה אשר הגשימה את הרעיון. תקופת מלחמת העולם השנייה, בה היה צורך דחוף בייצור תעשייתי המוני, הייתה כנראה האירוע שהפיץ את המודעות למפתחות אלן בציבור הרחב ולא רק בין אנשי מקצוע. מדיה וקבצים בנושא מפתח אלן בוויקישיתוף Witold Rybczynski, One Good Turn: A Natural History of the Screwdriver and the Screw. Simon and Schuster, 11 Sep 2001. ISBN 0684867303 US Patent - US960244A: Manufacture of screws. William G Allen, September 1, 1909. ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
מדבר געשי

מדבר געשי הוא אזור מדברי הנעדר צמחייה בשל פעילות געשית. המונח מתייחס בדרך כלל לאזורים נרחבים דוגמת המדבריות במתחם הגעשי פויווה-קורדון קאויה שבהרי האנדים בצ'ילה ורמות האיסלנדיות המכסות את מרבית פנים איסלנד (למשל; באזור הר הגעש הקלה). במדבריות געשיים קיימים משקעים המאפשרים את קיומה של צמחייה, אך הם כמעט נעדרים אותה לגמרי בשל החלחול המהיר של מים אל עומק האדמה וכיסוי חוזר ונִשְׁנֶה של פני הקרקע בטפרה לאחר התפרצויות געשיות. גורם נוסף להיווצרות מדבר געשי הוא פליטת הגז גופרית דו-חמצנית מהרי געש. דוגמה לכך מהווה מדבר קאו (Kaʻū Desert) – שטח נטול צמחייה לחלוטין השוכן מדרום מערב לקלדרה של הר הגעש הפעיל קילוואה באי הוואי במדינה הוואי שבארצות הברית. אף שבאזור זה יורדים גשמים מרובים (מעל ל-1,000 מ"מ גשם בשנה), הרי שהתגובה הכימית בין הגופרית הדו-חמצנית ללחות באוויר יוצרת טיפות של חומצה גופריתית, הנושרות לקרקע כגשם חומצי שערך ה-pH שלו מגיע לרמה של 3.4 על הקרקע. החומציות הגבוהה של המים מונעת היווצרות צמחייה באזור זה. הקרקע במדבר געשי מאופיינת בהיעדר עושר מינרלי בשל הבְּלָיָה הכימית הנגרמת על ידי אקלים קר או טפרה פלסית עמידה. על אף התנאים הקשים, מצב זה הפיך ועשויה להתרחש התחדשות של צמיחה, כפי שקרה במדבר הגעשי בפסגת הר הגעש פוג'י ביפן – שם התחדשה צמיחתו של Reynoutria japonica,‏ עשב רב שנתי האופייני למזרח אסיה ומצוי באופן טבעי ביפן, בסין ובקוריאה. מדיה וקבצים בנושא מדבר געשי בוויקישיתוף נוף במדבר מַאְרִבּ (مأرب), תימן התחדשות צמחייה בהר פוג'י
30 בפברואר

חודש פברואר כולל בדרך כלל 28 ימים, ובשנה מעוברת 29 ימים. עם זאת, פעם אחת בהיסטוריה, בשוודיה ופינלנד (שהייתה אז בשליטת שוודיה), היו בחודש פברואר 30 ימים. בשנת 1699 הוחלט בשוודיה (שכללה אז גם את פינלנד) על מעבר מהלוח היוליאני ללוח הגרגוריאני, שהונהג במדינות השכנות למעלה מעשור קודם לכן. אבל השוודים לא רצו 'לדלג' באמצע השנה על אחד עשר ימים, כפי שעשו המדינות האחרות (מכיוון שהלוח היוליאני נמצא אז בפיגור של 11 יום לעומת הלוח הגרגוריאני), ובחרו לפרוס את התיקון על פני מספר שנים ולהפחית יום אחד בכל שנה (הדעות חלוקות אם הכוונה הייתה להפחית יום אחד בכל אחת מהשנים 1700–1710 או לבטל את ימי 29 בפברואר בשנים 1700–1740), עד שיתאחדו עם יתר המדינות שכבר עברו ללוח הגרגוריאני. בסופו של דבר, ההחלטה לא החזיקה מעמד. בשנת 1700 אכן בוטל ה-29 בפברואר (כנדרש לפי הלוח הגריגוריאני, אך בניגוד ללוח היוליאני), אבל בשנים הבאות הפסיקו השוודים להחסיר יום. ואז גילו השוודים שהם נותרו לבד עם "הלוח השוודי" – עשרה ימים מאחורי מדינות הלוח הגריגוריאני, ויום לפני מדינות הלוח היוליאני, דבר שהקשה על התקשורת ועל המסחר עם מדינות אחרות. בינואר 1711 הכריז המלך השוודי קרל ה-12 על ביטול התוכנית המקורית וחזרה ללוח היוליאני. לשם כך היה עליו להוסיף יום אחד, והוא עשה זאת בחודש פברואר 1712. כך, בשנת 1712, הוסיפו השוודים יומיים לחודש פברואר, במקום יום אחד, וספרו בו 30 יום. בשנת 1753 דילגו השוודים על 11 יום (בקצרם את חודש פברואר ל-17 ימים) והצטרפו ללוח הגריגוריאני. לוח השנה השוודי 0 בינואר תאריכים לא-סטנדרטיים 29 בפברואר – 1 במרץ מרץ לוח אירועים שנתי מדיה וקבצים בנושא 30 בפברואר בוויקישיתוף